સાવરકુંડલાની જીવાદોરી સમાન શેલ દેદુમલ ડેમ છેલ્લા ત્રણ ચાર મહિનાથી ટેકનિકર ખામીને લીધે સાવ ખાલી ખમ થઈ ગયો છે. કેનાલમાં જવાના એસ.આર. ના લિકેજિંગને કારણે પુષ્કળ પ્રમાણનાં મહામૂલુ પાણી વહી ગયું છે. ડેમમાં કેનાલનું મૂકેલું ભૂંગળું જેને એસ.આર. તરીકે ઓળખવામાં આવે છે તેની રબ્બરની રીંગ ખરાબ હોવાને કારણે લાખો લીટર પાણી વહી ગયું છે. ડેમ ખાલી થતા પાણીની સ્થિતિ વિકટ બની છે અને ખેડૂતો તથા નાગરિકો આ બબાતે રજૂઆત કરીને ત્રસ્ત થઈ ગયા છે. જ્યારે સિંચાઈ વિભાગના અધિકારી ઢીલા આશ્વાસનો આપી રહ્યા છે.